Poštovani,

Obavještavamo vas, u skladu sa članom 10 Pravilnika o standardima za akreditaciju programa obuke, odnosno programa pružanja usluge, načinu sprovođenja postupka akreditacije programa i sadržini i obliku sertifikata ("Službeni list Crne Gore", br. 073/17 od 03.11.2017) da će autorke programa Ivana Rojević i Dragica Kosić organizovati dvodnevnu obuku, po akreditovanom programu **,,Savjetovanje za djecu i mlade sa smetnjama u razvoju i njihove roditelje“**

Program obuke je akreditovan rješenjem Zavoda broj 03-16/1 od 01.11.2021. godine.

Planirano je da se obuka održi **03. i 04. maja 2023. godine**, u prostorijama Zavoda za socijalnu i dječju zaštitu Podgorica, u skladu sa ranije postignutim dogovorom.

Cilj programa je podizanje stručnih kompetencija zaposlenih u uslugama socijalne zaštite i centrima za socijalni rad za savjetodavni rad, sa zaposlenima koji su u direktnom radu sa korisnicima sa smetnjama u razvoju, i njihovim porodicama.

Zadatak programa je da učesnici obuke budu osnaženi za specifičnosti savjetovanja koje sa sobom nose ciljne grupe - stručnjaci, roditelji i osobe sa smetnjama u razvoju.

Ciljna grupa su profesionalci: stručni radnici i stručni saradnici koji su zaposleni u ustanovama socijalne i dječje zaštite, osobe koje rade na poboljšanju uslova socijalne zaštite i zaposleni su u ustanovama socijalne zaštite, kao i osobe koje žele da unaprijede svoje stručne i lične kompetencije iz oblasti rada sa korisnicima i savjetovanja u radu sa djecom i mladima sa smetnjama u razvoju i njihovim roditeljima.

Program obuke se odnosi na oblast razvoja opštih kompetencija zaposlenih neophodnih za rad sa porodicama, djecom i mladima sa smetnjama u razvoju.

Predavači na ovoj obuci biće **Ivana Rojević**, diplomirani defektolog, transakcioni psihoterapeut pod supervizijom i **Dragica Kosić**, diplomirana socijalna radnica.

Troškove honorara predavača snosi Zavod za socijalnu i dječju zaštitu.

Zavod ne snosi troškove smještaja za učesnike.

Učesnici će dobiti sertifikat o uspješno završenom programu obuke.

Prijave slati na mail **crnagorazavod@gmail.com**sa nazivom obuke u predmetu maila.